Joshua 13 | Beibele Inthaneteng | Phetolelo ya Lefase le Lefsa
13 Joshua bjale o be a tšofetše e bile a godile kudu.+ Ka gona Jehofa a re go yena: “O tšofetše e bile o godile kudu, gomme go sa šetše naga e kgolo kudu yeo e sa swanetšwego ke go thopša.+
2 Naga yeo e sa šetšego še:+ Dilete ka moka tša Bafilisita+ le tša Bageshuri+
3 (naga ya go tloga moo go aroganago Noka ya Nile yeo e lebanego le Egipita go fihla mollwaneng wa Ekirone go ya ka leboa,+ e be e tšewa e le ya Bakanana);+ tša dikgošana tše hlano+ tša Bafilisita, Bagatsa+ le Bashidodo,+ Baashikaloni,+ Bagathe+ le Baekirone;+ le Baafi.+
4 Go ya ka borwa ke naga ka moka ya Bakanana; le selete sa Meara seo e lego sa Basidone,+ go fihla ka Afeke le go fihla ka mollwane wa Baamore;
5 le naga ya Bagebala+ le naga ka moka ya Libanoni yeo e lego ka thoko ya bohlabatšatši, go tloga Baali-gada+ yeo e lego thitong ya Thaba ya Heremone go fihla matsenong a Hamathi;+
6 le badudi ka moka ba dithabeng, go tloga Libanoni+ go ya Miširefothe-maime,+ e lego Basidone+ ka moka; ke tla ba amoga naga pele ga bana ba Isiraele.+ E arolele Baisiraele feela e le bohwa, go etša ge ke go laetše.+
7 Arolela meloko e senyane gotee le seripa sa moloko wa Manase naga ye e le bohwa.”+
8 Seripa se sengwe sa moloko wa Barubeni le Bagada se ile sa tšea bohwa bja sona bjo Moshe a bego a se neile bjona ka mošono wa Noka ya Jorodane ka bohlabela, ka ge Moshe mohlanka wa Jehofa a be a se neile bjona,+
9 go tloga Aroere,+ yeo e lego leribeng la moedi wa mafula wa Arinoni,+ le motse wo o lego gare ga moedi wa mafula le molala ka moka wa Medeba+ go fihla ka Diboni;+
10 le metse ka moka ya Sihoni kgoši ya Baamore, yo a bego a buša Heshibone, go fihla mollwaneng wa bana ba Amoni;+
11 le Gileada le selete sa Bageshuri+ le sa Bamaakati le Thaba ya Heremone+ ka moka gotee le Bashani+ ka moka go fihla Salika;+
12 le mmušo ka moka wa Ogo+ kua Bashani, yoo a bego a buša kua Ashitherothe le Edirei,+ yena yo a bego a šetše le mašaledi a Barefai,+ gomme Moshe a ba bolaya a ba amoga naga.+
13 Bana ba Isiraele ga se ba amoga+ Bageshuri le Bamaakati naga, eupša Bageshuri+ le Bamaakati ba sa dula le Baisiraele go fihla le lehono.
14 Ba moloko wa Lefi ke bona feela bao a bego a se a ba nea bohwa.+ Go etša ge Jehofa, Modimo wa Isiraele a be a ba holofeditše,+ bohwa bja bona+ e be e tla ba karolo ya dibego tša go fišwa ka mollo+ tšeo batho ba bego ba di direla Modimo.
15 Ke moka Moshe a nea moloko wa bana ba Rubeni bohwa ka malapa a bona,
16 a ba nea selete go tloga Aroere+ yeo e lego leribeng la moedi wa mafula wa Arinoni le motse wo o lego gare ga moedi wa mafula gotee le molala ka moka wo o lego Medeba;+
17 a ba nea Heshibone+ le metse ya yona ka moka+ yeo e lego molaleng wa Diboni+ le Bamothe-baali+ gotee le Bethe-baali-meone,+
18 le Jahatsa+ le Kedemothe+ gotee le Mephate,+
19 le Kiriathaima+ le Sibima+ gotee le Tserethe-shahari ye e lego thabeng yeo e lego molaleng,
20 le Bethe-peoro le metheoga ya Pisiga+ gotee le Bethe-jeshimothe,+
21 le metse ka moka ya molaleng+ le mmušo ka moka wa Sihoni kgoši ya Baamore yo a bego a buša Heshibone,+ yena yo Moshe a mmolailego+ gotee le dikgošana tša Midiane, e lego Efi, Rekema, Tsuri, Huru le Reba,+ bakgomana ba Sihoni bao ba bego ba dula nageng.
22 Bileama wa senoge,+ morwa wa Beoro,+ bana ba Isiraele ba mmolaile ka tšhoša gotee le bao ba ba bolailego ka sehlogo.
23 Mollwane wa bana ba Rubeni e be e le Noka ya Jorodane; bohwa bja bana ba Rubeni+ ka malapa a bona e be e le selete se gotee le metse le metsana ya yona.
24 Le gona, Moshe o ile a nea moloko wa Gada bohwa, bana ba Gada ka malapa a bona,+
25 a ba nea selete sa Jatsera+ le metse ka moka ya Gileada+ le seripa sa naga ya bana ba Amoni+ go fihla ka Aroere,+ yeo e lebanego le Raba;+
26 le go tloga Heshibone+ go fihla Ramathe-mitsipa le Betonimi gotee le go tloga Mahanaime+ go fihla mollwaneng wa Debiri;+
27 le moeding wa Bethe-harane+ le Bethe-nimira+ le Sukothe+ le Tsafone, e lego mmušo ka moka wa Sihoni kgoši ya Heshibone,+ mollwane wa gona e le Noka ya Jorodane go fihla pheletšong ya lewatle la Khinerethe*+ ka mošola wa Noka ya Jorodane go ya ka bohlabela.
28 Se e be e le selete sa bana ba Gada+ ka malapa a bona gotee le metse le metsana ya yona.
29 Le gona, Moshe o ile a nea seripa sa moloko wa Manase bohwa, gomme bjona ya ba bja seripa sa moloko wa bana ba Manase ka malapa a bona.+
30 Selete sa bona se be se tloga Mahanaime+ se akaretša le Bashani ka moka, mmušo ka moka wa Ogo kgoši ya Bashani+ le metse ka moka ya mešaša ya Jairi+ yeo e bego e le Bashani, gomme metse ya selete seo e be e le e masometshela.
31 Seripa sa Gileada, Ashitherothe+ le Edirei,+ e lego metse ya mmušo wa Ogo kua Bashani, se ile sa newa bana ba Makiri+ morwa wa Manase, ke gore seripa sa bana ba Makiri ka malapa a bona.
32 Tše ke tšeo Moshe a ba neilego tšona e le bohwa leganateng la Moaba ka mošola wa Noka ya Jorodane kua Jeriko, go ya ka bohlabela.+
33 Ba moloko wa Lefi Moshe ga se a ba nea bohwa.+ Jehofa Modimo wa Isiraele ke bohwa bja bona, go etša ge yena Modimo a ba holofeditše.+